כדורי עוף עם שעועית ירוקה ופלפל אדום - תבשילים וחלומות - מרגישים בבית כדורי עוף עם שעועית ירוקה ופלפל אדום - תבשילים וחלומות - מרגישים בבית
כדורי עוף עם שעועית ירוקה ופלפל אדום שגם ילדים אוהבים
25/04/2016 נכתב ע"י: שפרה נחום
400 גרם שעועית ירוקה מוקפאת (חצי מארז)
מגרדים בצל במגרדת גסה, סוחטים מנוזלים ומעבירים לקערה. קוצצים דק עלים מרבע חבילה פטרוזיליה ומוסיפים לקערה. מוסיפים חצי קילו חזה עוף טחון, כף אבקת מרק עוף, חצי כפית פלפל שחור, חצי כפית מלח, ביצה, 3 כפות קמח מצה, מערבבים את כל המרכיבים עד לקבלת מסה אחידה ומניחים בצד.
פורסים בצל לחצאי טבעות דקות ומניחים בצד. פורסים פלפל אדום לרצועות ומניחים בצד.
בסיר רחב (רצוי סוטאג'), על להבה בינונית מחממים 2 כפות שמן כדקה וחצי. מכניסים לסיר את חצאי טבעות הבצל ומטגנים עד שהבצל נעשה שקוף.
לאחר שהבצל נעשה שקוף מוסיפים את רצועות הפלפל, מערבבים ומטגנים דקה נוספת. מוסיפים כפית כורכום, כף אבקת מרק עוף, חצי כפית פלפל שחור, חצי כפית מלח ומערבבים. מוסיפים 2 כוסות מים רותחים, מערבבים, מנמיכים להבה, סוגרים מכסה ומבשלים 2 דקות.
מכינים כדורי עוף מהמסה ומכניסים אותם לסיר בזה אחר זה ומבשלים 5 דקות (בדיוק זמן הפשרת השעועית)
כשכל כדורי העוף בסיר, סוגרים מכסה ומפשירים את השעועית המוקפאת. מכניסים את השעועית לקערת זכוכית, מכסים במים רותחים ומניחים בצד 5 דקות
לאחר 5 דקות הופכים את כדורי הבשר בעזרת 2 מזלגות, מסננים את השעועית מהנוזלים, מוסיפים לסיר ומבשלים חצי שעה מנערים מידי פעם את הסיר בעדינות שהרוטב יכסה את השעועית והפלפלים. טועמים את הנוזלים בסיר, אם חסרה לכם מליחות תוסיפו מלח.
54.7 א' צפיות
210.1 א' צפיות
עוגת מרציפן ושקדים
46.3 א' צפיות
98.4 א' צפיות